stanford-oval/wikipedia huggingface dataset:
רבקה שכטר
אודות

נולדה ב-1929. למדה באוניברסיטה העברית בירושלים בשנים 1962-1953 היסטוריה, מקרא, ומדע הדתות, ואחר כך המשיכה לתואר מוסמך במוסד זה. נושא עבודת הגמר שלה, שכתבה בין השנים 1958–1959 באוניברסיטת קיימברידג', היה "The Irish Home Rule".
בהמשך דרכה החלה לעבוד על דוקטורט בנושא האנטישמיות. באותה תקופה החלה לפרסם מסות במוספים ומגזינים. היא הרגישה כי יכולתה לבטא רעיונות חדשים תתאפשר בקלות רבה יותר מחוץ למוסדות אקדמיים, ועיקר עיסוקה משנת 1961 היה פרסום מסות במוספים ספרותיים ובמגזינים. במשך השנים פרסמה כ-200 מסות.
בשנים 1969-1967 למדה פילוסופיה באוניברסיטת ברנדייס בניו יורק. מאוחר יותר, בין השנים 1994-1996, למדה פילוסופיה באוניברסיטת New-School בניו-יורק.
במשך השנים פרסמה שכטר 17 ספרים. ספרה הראשון, 'מיסטיקה וקיומיות', פורסם בשנת 1966. בשנת 1975 פורסם ספרה השני, 'האדם-האל'. אסופת הרצאות שלה ראו אור באוניברסיטה המשודרת תחת השם 'קוסמולוגיה ושפה', בשנת 2000. ספרים נוספים על נושא פילוסופית השפה שפורסמו הם: '"בראשית היה הדבר" – האומנם?', בשנת 2005; 'האדם בורא את עולמו', בשנת 2007; ו'התנ"ך כמשל' בשנת 2008.
בספר "אושוויץ כממלכת פאוסט, במה לקורבנות אדם" היא מציגה תזה שלפיה ההנהגה הנאצית פיתחה אמונה שדרשה מהם להקריב קורבנות אדם, ואושוויץ הייתה מעיין מזבח, שעליו הוקרבו קורבנות אדם.
בסוף שנות ה-90 החלה שכטר לכתוב בנושא הפילוסופיה של השפה. נושא זה היה תולדה טבעית של עיסוקיה הקודמים – הנצרות, האידאולוגיה הגרמנית מצד אחד, ועיסוקה במחשבת התנ"ך מאידך. היא פיתחה תאוריה, בעזרת השוואה בין התרבות הנוצרית והאידאולוגיה הגרמנית, והניגוד ביניהם לבין מחשבת התנ"ך, הטוענת כי תרבות התנ"ך היא מקור הפילוסופיה הלשונית, בעוד התרבות הנוצרית, ובהמשך האידאולוגיה הגרמנית, הן מרד נגד פילוסופית השפה.
מאז ראשית שנת 2008 מפרסמת מאמרים ורשימות באתר "רשימות" תחת השם "אוניברסיטה ווירטואלית". נושא כתיבתה שם הוא פילוסופית השפה.
שכטר הייתה נשואה למשורר והכימאי אבנר טריינין. אם לשתי בנות, הילה קנובלר, משוררת ופרופסור לרפואה, ומילאת טריינין, דוקטור לביולוגיה.
מספריה

מיסטיקה וקיומיות: עיונים במחשבה דתית בת-ימינו, ירושלים: עכשיו, 1966.
לותר בראי הלאומנות והאנטישמיות הגרמנית המודרנית, ירושלים: חמו"ל, 1973.
האדם - האל, ירושלים: עכשיו, 1975.
אויב קוסמי: הרוחניות הגרמנית הצרופה בגילומה כברבאריות צרופה, תל אביב: ספרי הגות ליד הוצאת "עכשיו", 1979.
אושוויץ כממלכת פאוסט: במות לקורבנות אדם, תל אביב: ספרי הגות ליד הוצאת "עכשיו", 1986.
עולם נגלה, ירושלים: כרטא, תשמ"ט-1989.
השורשים התאולוגיים של הרייך השלישי, תל אביב: משרד הביטחון – ההוצאה לאור (אוניברסיטה משודרת), תש"ן-1990.
מפיסטו צחק: הה, הה, ירושלים: כרמל, תשנ"ט-1998.
קוסמולוגיה ושפה, תל אביב: משרד הביטחון – ההוצאה לאור (אוניברסיטה משודרת), תש"ס-1999.
"בראשית היה הדבר" - האומנם?, ירושלים: כרמל, תשס"ה-2005.
האדם בורא את עולמו, תל אביב: הוצאת ספרא, 2007.
התנ"ך כמשל, תל אביב: הוצאת ספרא, 2008.
עולם בתוך עולם, ירושלים: כרמל, 2013.
The Magician, Amazon CreateSpace, 2014
פענוח אניגמת השפה, ירושלים: כרמל, 2016.
מרד שוליית הקוסם, ירושלים: כרמל, 2019.
תורת הבריתות, ירושלים: כרמל, 2022.
הערות שוליים

↑   עוז בלומן, שכטר עוסקת בפענוח המשמעות של השפה בתרבויות ובפילוסופיות שונות, באתר הארץ, 7 באפריל 2023
| --- | --- |
בקרת זהויות :  NLI: 987007493897505171  BnF: cb15060753m (data)  GND: 1158034725  ISNI: 0000 0000 5520 3236  LCCN: n86012458  VIAF: 15058613   WorldCat (עם VIAF): 15058613
צימדה ימית (ביופאולינג)

צימדה ימית בימת מישיגן
צימדה ימית (באנגלית: biofouling) היא התיישבות בעלי חיים ואצות חד-תאיים (מיקרו-פאולינג), ורב-תאיים (מאקרו-פאולינג) על גבי בעלי חיים אחרים או על גבי מצעים מלאכותיים, בסביבה המימית (סביבה אקווטית הכוללת מי ים ומים מתוקים). חברת הצימדה הימית מתקיימת כמעט בכל מקום שבו מצע מלאכותי בא במגע עם המים וגורמת בדרך כלל לנזקים. לדוגמה, התפתחות הצימדה על גבי דופן של כלי שיט ("זקן אוניות") גורמת לקורוזיה ולעלייה בחיכוך. התפתחות צמדה ימית בצינורות מערכות מי קירור (של אוניות, תחנות כוח, מפעלי נייר, מתקני התפלה וכדומה) גורמת לירידה ביעילות הקירור. במקרה של התפתחות הצימדה על גבי שוברי גלים ומזחים, בדומה לשונית מלאכותית (Artificial reef), מתרחשת עלייה במגוון המינים.
שלבי ההתהוות של חברת הצימדה הימית

להתהוות (סוקצסיה) חברת הצימדה שישה שלבים:
שלב חלוצי – מייד עם חשיפת המצע לסביבה הימית שוקעים עליו חלקיקים אורגניים ואנאורגניים אשר יוצרי תשתית להתיישבות חיידקים ויצורים חד-תאיים זעירים (מיקרואצות ומיקרואוגרניזמים) המפרישים ריר המדביק אותם למצע ואחד לשני. שכבת הצימדה המתפתחת בשלב זה נקראת שכבה רירית והיא מורכבת ממיקרואורגניזמים. עובי השכבה מילימטרים ספורים.
שלב ראשוני – התיישבות פגיות ונבגים בתוך השכבה הרירית. זוהי תחילת הצטברות המאקרואצות והמאקרואורגניזמים. בשלב זה מתיישבים בדרך כלל בעלי חיים בודדים (באנגלית: solitary) הכוללים בעיקר את הזיפרגליים ואת הצדפות בדרך כלל.
שלב הגידול – החספוס הגס שנוצר בשלב הראשוני מאפשר את התיישבות מספר רב של מינים, נציגי בעלי חיים בודדים כגון תולעים רב-זיפיות, ונציגי בעלי חיים מושבתיים כמו חי טחביים, ספוגיים ואיצטלנים (טוניקטות). בשלב זה חלה העלייה מהירה בגידול החברה.
שלב יציב – מספר המינים ואחוז הכיסוי שלהם על המצע נמצאים במצב יציב עם הסביבה המימית.
שלב שיא – השתלטות בעלי החיים המותאמים ביותר לסביבה ובעלי תכונות הדוחות התיישבות של פגיות עליהם. המינים השולטים בשלב זה הם נציגי האיצטלנים, החי טחביים והספוגיים.
התמוטטות – התפתחות המינים בשלב השיא גורמת לחנק בעלי החיים שעליהם התיישבו בשלבים הקודמים. חנק השכבות התחתונות גורם להיתלשותן מהמצע ולחשיפתו מחדש.
משך הזמן שלוקח לחברת הצימדה לעבור את כל אחד מהשלבים הנ"ל משתנה בהתאם לתנאים הסביבתיים (כגון: מהירות זרימת המים, החשיפה לגלים, עונות שנה, זמינות מזון ונוכחות פגיות), הביולוגיה של בעלי החיים והאצות המאכלסים את החברה (כגון: אורך חיים, כושר איסוף המזון, יכולת היאחזות במצע, התאמה לתנאי הסביבה) ולטיב המצע (חלק או מחוספס). בחברת צימדה המתפתחת בסביבה טבעית (כגון עמודי מזחים) שלב השיא של החברה ארוך במיוחד ויכול להגיע למספר שנים. לעומת זאת בחברה המתפתחת בסביבה של מים זורמים (כגון מערכות מי קירור), המתמוטטת החברה מתרחשת לאחר מספר חודשים. במקרים מסוימים, בהתערבות האדם, חברת הצימדה לא מצליחה לעבור את כל שלבי ההתפתחות. באוניות, לדוגמה, בזמן עגינתן בנמלים הן עוברות ניקוי מכני להסרת שכבת הצימדה שהתפתחה במהלך השייט בים; או במערכות מי קירור, מבוצע ניקוי מכני בצינורות המעבים אם חלה פגיעה ביעילות מעבר החום.
תיאור בעלי החיים המרכיבים את חברת הצימדה

בעלי החיים המרכיבים את הצימדה הימית הם בעל חיים ישיבים. תוך מספר דקות מחשיפת מצע קשה בסביבה המימית (הכולל: כלי שיט, ניילונים, צבי ים, מזחים וכדומה), מתיישבים עליו חיידקים ויצורים חד-תאיים המצויים בשפע בגוף המים. לאחר מספר שעות מצטרפים אליהם יצורים רב-תאיים (כגון: אצות, בלוטי-ים, תולעים רב-זיפיות, ספוגיים וכדומה).
תיאור בעלי החיים המרכיבים את חברת הצימדה > בעלי החיים > מיקרופאולינג

המיקרופאולינג מורכב מחיידקים, אצות חד-תאיות ובעלי חיים חד-תאיים המפרישים ריר המדביק אותם אחד לשני. מהחיידקים מוצאים בדרך כלל את מיני ה-Pseudoalteromonas ,Vibrios ,Palnomicrobium ואחרים. האצות החד-תאיות השכיחות הן אצות צורניות (Diatoms) אצות כחוליות (Cyanobacteria). מהיצורים החד-תאיים ניתן למצוא אמבות וסנדליות הנאחזות בשכבה הרירית של החיידקים ופעמוניות (Vorticella) המתיישבות על מצע.
תיאור בעלי החיים המרכיבים את חברת הצימדה > בעלי החיים > מאקרופאולינג

המאקרופאולינג מורכב מיצורים רב-תאיים בעיקר: אצות, צורבניים, רכיכות, סרטנים, תולעים, חיטחבים, ספוגיים ואיצטלנים. כל נציגי המאקרופאולינג בעלי יכולת היאחזות במצע הקשה. בלוטי הים נציגי הסרטנים שינו את צורתם כך שבחלקם התחתון הם נדבקים חזק למצע. הרכיכות מיוצגות על ידי הצדפות, אשר נדבקות למצע באמצעות רגליים מדומות או באמצעות קשווה אחת הדבוקה למצע. התולעים מיוצגות על ידי קבוצה מתוך התולעים הרב-זיפיות, שפיתחו שפופרת הצמודה למצע ולכן הן נקראות גם תולעי שפופרת (Serpulidae). לאיצטלנים ולספוגים שתי צורות הופעה: סוליטרית (בעלי חיים בודדים) ומושבתית (אוסף פרטים רבים זהים המחוברים בקשר פיזי כאשר כל פרט הוא יחידת חיים עצמאית והמושבה מתפקדת כיחידה ביולוגית אחת). היצורים הסוליטריים נדבקים למצע בחלקם התחתון. למושבתיים, שתי צורות הופעה: דמויות שיח או משתרעות על המצע ויוצרות מעין שטיח המכסה את המצע או את בעלי החיים עליהם התיישבו. החיטחביים מתיישבים בשתי צורות ההופעה – חלקם שיחיים וחלקם משתרעים.
תיאור בעלי החיים המרכיבים את חברת הצימדה > התאמה לחיים על המצע המלאכותי

בעלי החיים המתיישבים על המצע המלאכותי פיתחו צורות התיישבות ייחודיות ושיטות התאמה לתנאים בהם הם גדלים הכוללים: מחזור חיים הכולל ישיב ושלב השוחה בגוף המים, כושר הידבקות למצע (פיתוח רגליים מדומות, הפרשת דבקים וכדומה), התיישבות פרטים אחד על יד השני בצברים (על מנת להבטיח התרבות), שיטות איסוף מזון (על ידי סינון או יניקה) ועוד.
נזקי הצימדה הימית

התפתחות הצימדה הימית על דופן מתקנים מלאכותיים גורמת ברוב המקרים לנזקים תפעוליים אשר דורשים אמצעי מיגון ומניעה. נזקי הצימדה הימית כמו גם הטיפול בהם כרוכים בהוצאות כספיות ניכרות. ההוצאות הכספיות הגבוהות ביותר הן באוניות ובתעשייה. התפתחות צמדה ימית על גבי דפנות אוניות יכולה להגיע למספר סנטימטרים. העלייה בעובי שכבת הצימדה היושבת על דפנות האונייה, גורמת לעלייה בחיכוך ובכך להשקעת אנרגיה גבוהה יותר בשמירה על מהירות השַיט. אנרגיה זו באה לידי ביטוי בעלייה בתצרוכת הדלק ובכך לעלייה בעלות השַיט. החיידקים, שהם חלק מהשכבה הרירית הצמודה לדופן האונייה, ברובם חיידקים מזרזי קורוזיה (MIC – Microbial Influenced Corrosion) הגורמים לירידה בעובי דופן המתכת ולהיווצרות חורים. על פי תחשיב שנעשה בשנת 1980 בארצות הברית, עלויות נזקי הפאולינג היו 1.8–2.9 מיליארד דולר. בשנת 1990 הוערכו השקעות התעשייה העולמית בבעיות פאולינג ב־10 מיליארד לירות שטרלינג. התפתחות צימדת הים במערכות מי הקירור של תחנות כוח מהירה מאוד, הודות למים הזורמים המביאים עימם פגיות של מיני מאקרופאולינג המתיישבים על דפנות מובילי המים. בצינורות מחליפי החום (מעבה), מתיישבים בעיקר חיידקים ואצות כחוליות. הם נהנים ממזון וחמצן מצד אחד ומהיעדר טורפים ומתחרים מצד שני. הנזקים הנגרמים כתוצאה מכך הם עלייה בחיכוך, צורך בהשקעת אנרגיה גבוהה יותר של המשאבות, סתימות כתוצאה מהיתלשות המאקרופאולינג, נזקים מכניים וקורוזיה. קורוזיה המתפתחת בצינורות המעבים מקורה בחיידקים מזרזי קורוזיה (MIC).
שיטות מניעת התפתחות צימדה ימית

מניעת התפתחות הצימדה הימית או מזעורה משתנות בהתאם למיקום המתקן, המצע שעליו יושבת הצימדה ומיני בעלי החיים המרכיבים אותה. קל יותר "להילחם" בבעלי החיים הרכים כדוגמת החיידקים והאצות, מאשר באלה בעלי דופן גוף קשיח כדוגמת הבלוטים והצדפות.
שיטות מניעת התפתחות צימדה ימית > ניקוי מכני

במערכות מי קירור גדולות, כדוגמת תחנות כוח, הגברת מהירות הזרימה מונעת התיישבות פגיות, ומסירה מאקרופאולינג שכבר התיישב. במקרה שקיימות בעיות פאולינג אקוטיות, מפסיקים את פעילות תחנת הכוח והניקוי נעשה באופן ידני בצלילה, או בזרם מים חזק במקרה שרוקנו את מערכת מי הקירור ממים. במחליפי החום הניקוי המכני נעשה על ידי החדרת כדורי ספוג עם המים הזורמים. מעבר כדורים אלה בצינורות מחליפי החום גורם להסרת השכבה הרירית באופן מכני.
שיטות מניעת התפתחות צימדה ימית > טיפול בגוף המים

טיפול בגוף המים מתייחס להחדרת רעלן ההורג את היצורים הזעירים החיים בגוף המים (פלנקטון) לרבות פגיות של מינים פוטנציאליים להתיישבות. החומר השכיח הוא היפוכלוריד ואחרים הם אוזון, ברומיד כלור דיאוקסיד. טיפול אחר בגוף המים הוא של הקרנת המים ב-VU. קיימות שיטות מתקדמות יותר המחדירות חומר המצפה את דפנות מערת מי הקירור ובכך הורג את אלה שיושבים כבר על הדפנות. בתחנות כוח משתמשים בדרך כלל בשיטת הכלורינציה. משטר ההכלרה משתנה בהתאם לעונות השנה. ישנן תחנות כוח שמבצעות טיפול בשוק של חום (Thermal shock) על ידי החזרת המים החמים היוצאים ממחליפי החום למערכת הובלת המים.
שיטות מניעת התפתחות צימדה ימית > טיפול המצע

טיפול במצע הכוונה לציפוי או צביעה (של דופן אונייה או של מערכת תעלות וצינורות של מערכות מי קירור תעשייתיות) בצבע המונע או דוחה התיישבות (צבעי אנטיפאולינג (אנ')). הצבעים הראשונים מונעי ההתיישבות היו על בסיס רעלנים כמו נחושת ובדיל אשר הרגו את הפגיות שניסוי להיאחז במצע. עם הזמן, כאשר התברר כי הם מזיקים לסביבה הימית נאסר השימוש בהם. הצבעים המתקדמים יותר הם על בסיס סיליקוני הדוחים את התיישבות הפגיות בשל היותם חלקים במיוחד (בעלי דה-אדהזיה חזקה).
שיטות מניעת התפתחות צימדה ימית > התגוננות בעלי החיים

חלק מבעלי החיים המרכיבים את הצימדה כדוגמת הבלוטים, תולעי השפופרת, הצדפות ואף החי טחביים מסוגלים להיסגר בצורה הרמטית כאשר הם מרגישים שינוי בסביבתם. בכך הם נמנעים מחשיפה לרעלן המוחדר למים. מינים מסוימים פיתחו דבקים המאפשרים להם להתמודד עם תנאי הצביעה השונים.
הערות שוליים

↑  Gregory D. Bixler and Bharat Bhushan, Bioufouling:  Lessons from Nature, Philosiphical  Transactions of  the Royal Society A 370, 2015, עמ' 2381-2417
↑  Operational and Environmental Issues Relating to Industrial Cooling Water Systems: An Overview, Operational and Environmental Consequences of Large Industrial Cooling Water Systems, Boston, MA: Springer, 2012
↑  Greene,  H. C. and A. Schosner, Succession  on marine hard substrata a fox lottery., Oecologia 55, 1982, עמ' 289-297
↑  ענת גלזר.2001. גיוס והצמדות יצורים ימיים ישיבים על מצעים מלאכותיים בתחנת כוח בדרום מזרח הים התיכון. חיבור לשם קבלת תואר דוקטור לפילוסופיה. אוניברסיטת חיפה.
↑  Lund D B Sandu, State of the Art of fouling, Proc.Workshop Fundamentals and Applications of Surface Phenomena Associantedwith  Fouling and Clining in Food Processes.
↑  Satpathy, K K, Biofouling control measures in power plants - a brief over view, Proceeding of specialists meeting in marine biodeterioration with special reference to power plant cooling systems., עמ' 153-166
שלבי התהוות השכבה הרירית בשלב החלוצי
בלוט ים
חיטחב מושבתי
בעיות צימדה ימית במחליף חום
עקרון הפעולה של צבעי אנטיפאולינג
רודי דורנבוש
הערות שוליים

↑  Dornbusch, R, Expectations and exchange rate dynamics, Journal of Political Economy, 1976, עמ' 1161-1176
| --- | --- |
בקרת זהויות :  NLI: 987007260527605171  PLWABN: 9810578032805606  BIBSYS: 90087891  BNE: XX1164321  BnF: cb12131523h (data)  CiNii: DA00016678  GND: 123982405  ISNI: 0000 0001 2142 4521  LCCN: n77003489  LNB: 000017223  MGP: 76816  NDL: 00438142  NKC: xx0011287  NLG: 75782  NLK: KAC200702356  NSK: 000041882  NTA: 068076452  RERO: 02-A000052694  SUDOC: 029760976  Trove: 1060759  VcBA: 495/163468  VIAF: 86916649   WorldCat (עם VIAF): 86916649
קרחון אלברטס

| --- | --- |
אין תמונה חופשית
 מידע כללי
 גובה עליון:  155 מטר
 מיקום:  מישורי אייברי, אנטארקטיקה
 רכס הרים:  מישור אייברי 
 אורך:  13 ק"מ
 סוג קרחון:  קרחונים
 קואורדינטות:  66°52′00″S 64°53′00″W﻿ / ﻿66.8667°S 64.8833°W﻿ / -66.8667; -64.8833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אלברטס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אלברטס
 
קרחון אלברטס (באנגלית: Alberts Glacier) הוא קרחון באנטארקטיקה. הקרחון באורך של 13 קילומטרים, וממוקם וזורם ממישור אייברי עד למיל אילנט שממוקם ליד קרחון באלץ'.
היסטוריה

הקרחון צולם לראשונה מהאוויר על ידי צי ארצות הברית בשנת 1968 ושמו מנציח את פרד ג' אלברטס (Fred G. Alberts) שהיה חבר בוועדה המייעצת לשמות אנטארקטיים של בריטניה (1949–1980).
קפד ראשו

קפד ראשו הייתה תוכנית רדיו שעסקה בחידונים ושודרה על בסיס שבועי בקול ישראל על ידי שמואל רוזן שערך והגיש את התוכנית לאורך עשרות שנים. תחילה ברשת ב', ובהמשך עברה לרשת א'. בעשוריה האחרונים שודרה התוכנית בכל מוצאי שבת. התוכנית האחרונה שודרה ב-21 במרץ 2015.
רקע

בתוכנית הוצגו חידות מסוגים שונים. את החידות היו פותרים משתתפים באולפן, חלקם בעלי ותק של עשרות שנים בחידון. חלק מהחידות הופנו למאזינים ונפתרו דרך הטלפון, זאת בנוסף לפינה אחרת של חידות מהמאזינים, להם נהג רוזן להודות באזכור שמותיהם בספריו.
התוכנית "קפד ראשו" נקראה על שם חידה לשונית שרוזן הרבה להשתמש בה. זו חידה שהתשובה לה היא מילה שכאשר מקפדים את האות הראשונה בראשה, מתקבלת מילה חדשה. כלומר לוקחים מילה, מורידים את ראשה ונוצרת מילה אחרת. את ההשראה לשם "קפד ראשו" שאב רוזן מהספר "עליסה בארץ הפלאות", שבו דמותה של מלכת הלבבות נוהגת לומר "Off with his head" - "קַפְּדוּ (עִרְפוּ) את ראשו".
אולפן רשת א', שבו שודרה התוכנית, נקרא לאחר מותו של רוזן, "אולפן רשת א' ע"ש שמואל (שמוליק) רוזן".
חידות קפד ראשו

החידה: ראש, קפד ראשו, פרח. * גרסה נוספת: ראשנו - קפד ראשו - מפרחי ארצנו.
החידה: אילן, קפד ראשו, אילן
ייתכן משחק בו תתאפשר כמה פעמים "קפד ראשו" ממילה אחת:
צייד זבובים, קפד ראשו דרך הרבים, קפד ראשו עסקים לא טובים, קפד ראשו הדברים קיימים, קפד ראשו השתקה
מזל בראש שנים, קפד ראשו למאזינים, קפד ראשו מינים, קפד ראשו מצב הישנים, קפד ראשו לקייטנים
חידת "קפד ראשו" יצרה חידות משנה כ"קפד צווארו" - הסרת האות השנייה במילה, "קַצֵּץ זנבו" - הסרת האות האחרונה במילה, ו"חַלֵּץ כְּרֵסוֹ" - התשובה היא אמצע המילה, ללא הראש והזנב: מלך הלול, חלץ כרסו, מתופף מפורסם - תרנגול, רִנגו (רינגו סטאר, המתופף של הביטלס).
חידות "קפד" מופיעות לפעמים בתשבצי היגיון.
ראו גם

חידות לשוניות
שמואל חביבי
קרחון

ערך זה עוסק במשטח קרח. אם התכוונתם לקרטיב, ראו .
קרחון פריטו מורנו בפארק הלאומי לוס גלסיירס, ארגנטינה
קרחון Briksdalsbreen בנורווגיה
קרחון הוא גוש קרח ענקי, המורכב ממים שקפאו. הקרחונים מכילים את מרבית המים המתוקים הנמצאים בכדור הארץ. יש להבחין בין שני סוגים של קרחונים:
קרחון יבשתי (glacier): תצורה של קרח הנמצאת על-פני היבשה, בראשי ההרים הגבוהים, בקטבים, ובאזורי היבשת הקרובים לקטבים.
קרחון ימי (iceberg): גוש קרח ענק שצף בים.
קרחון יבשתי

קרחון יבשתי הוא למעשה נהר קרח הנוצר משכבות דחוסות של שלג ונע באיטיות כתוצאה מכוח הכבידה. בתנועתו מעצב הקרחון היבשתי תבניות נוף כדוגמת עמקים קרחוניים שהם עמקים בעלי חתך אופייני בצורת האות "U". דוגמה לעמקים כאלו הם פיורדים. דוגמה נוספת היא מורנה, תבנית נוף שבה נוצרים רכסי סלע בצידי ובקצה הקרחון.
קרחונים יבשתיים נמצאים בכל אחת מהיבשות, מלבד אוסטרליה. קרחונים אלה מתקיימים במשך תקופות ארוכות, של אלפי שנים ויותר. באזור קו המשווה הם נמצאים רק בראשי ההרים הגבוהים, וככל שמתרחקים מקו המשווה לכיוון הקוטב נמצאים הקרחונים במקומות פחות ופחות גבוהים. גרינלנד, בקרבת הקוטב הצפוני, ואנטארקטיקה, סביב הקוטב הדרומי, מכוסים קרחונים עצומי ממדים, על-פני מיליוני קמ"ר. עם זאת, גם באזורים קרים מאוד יש שטחי אדמה שאינם מכוסים בקרחונים, משום שאין שם מספיק משקעים שישמשו ליצירת קרחון.
קרחון ימי

קרחון ימי הוא גוש קרח ענק, שניתק מקרחון יבשתי או ממדף קרח וצף בים. בדרך כלל 1/9 מהקרחון בולטת מעל פני המים, ושאר הקרחון נמצא עמוק מתחת לפני המים. דבר זה נגרם עקב האנומליה של המים, צפיפותו של הקרח קטנה משל המים הנוזליים, דבר המייחד את הקרחון משקלו הסגולי הקטן משל המים ומאפשר לו לא לשקוע בהם. מכיוון שרק קצהו גלוי לעין, קשה לשער את מלוא גודלו וצורתו של הקרחון.
גלריה

קרחון גרינדלוולד העליון בשווייץ
קרחון ימי בקרבת אנטארקטיקה
ראו גם

קרחון ימי
שוברת קרח
גאומורפולוגיה קרחונית
כיפת קרח
קרחון ימי
שדה קרח
מדף קרח
הדום קרח
מפל קרח
שדה שלג
לקריאה נוספת

ברוק לארמר, הקשר בין קרחונים לאנשים, נשיונל ג'יאוגרפיק ישראל, גיליון 143, אפריל 2010
קרחון פריטו מורנו
רברסו

| --- | --- |


לוגו החברה
 סוג:  מילון מקוון 
 www.reverso.net
 
רברסו (במקור: Reverso) הוא אתר המתמחה בכלי תרגום מקוונים ובשירותים לשוניים. אלה כוללים מילונים מקוונים, תרגום על בסיס הקשר, וכן כלים לבדיקת איות והטיות. לשם המחשה, בחיפוש מילה בעברית במנוע התרגום בהקשר, יוצגו משפטים המכילים את המילה בעברית, ולצידם תרגומיהם ממגוון מאגרי תרגומים. כך, במקום להגדיר את המילה בפני עצמה, נעשה שימוש במשפטים שתורגמו על ידי מתרגם אנושי, וכך מוצגת המילה בהקשר טבעי במשפט.
היסטוריה

חברת Softissimo, הפעילה משנת 1998, הציבה לה למטרה לספק כלים מקוונים לתרגום לארגונים ולציבור הרחב.
בשנת 2013 השיקה את Reverso Context, כלי מילוני דו-לשוני המבוסס על אלגוריתמים של ביג דאטה ולמידת מכונה.
בשנת 2016 רכשה רברסו את פליקס, שירות ללימוד אנגלית באמצעות סרטונים עם כתוביות. השירות משתמש בתוכן מנטפליקס, יוטיוב, ועידת TED, וקובצי וידאו.
בשנת 2018 היא הוציאה אפליקציה סלולרית חדשה, המשלבת תרגומים ופעילויות למידה.
שירותים

חבילת השירותים הלשוניים המקוונים של רברסו כוללת סוגים שונים של אפליקציות אינטרנט לתרגום ולמידה של שפות. הכלים תומכים בשפות: אנגלית, צרפתית, עברית, ספרדית, איטלקית, רוסית ועוד.
מאז הקמתה סיפקה רברסו כלי תרגום מכונה לתרגום אוטומטי של טקסטים בשפות שונות, כולל תרגום בלמידת מכונה.
Reverso Context הוא יישום מקוון המשלב Big data מקורפוסים רב לשוניים גדולים כדי לאפשר למשתמשים לחפש תרגומים בהקשר. טקסטים אלה מקורם בעיקר בסרטים, ספרים ומסמכים ממשלתיים, המאפשרים למשתמשים לראות שימושים של תרגומים, כמו גם מילים נרדפות ופלט קולי. אפליקציית Reverso Context מספקת גם תכונות של למידת שפה כמו משחקי זיכרון המבוססים על מילים במשפטים לדוגמה. רברסו פרסמה גם הרחבות דפדפן עבור פיירפוקס וגוגל כרום כדי לשלב תכונות של Reverso Context בגלישה באינטרנט.
באתר פועל מילון שיתופי בו לאחר הרשמה ניתן להוסיף מילים ותרגומים וכן להצביע בעד או נגד תוספות של עורכים אחרים.
באתר פועל בודק איות; בשפה האנגלית הוא מופעל על ידי חברת ג'ינג'ר הישראלית, ובשפה הצרפתית הוא מופעל על ידי חברת קורדיאל.
ראו גם

תרגום מכונה
עיבוד שפה טבעית
הערות שוליים

↑  Agbe, Innoccentia (24 באפריל 2018). "Reverso injecte de l'IA et du big data dans la traduction". Frenchweb (בצרפתית). {{cite news}}:  (עזרה)
↑  Llorca, Águeda (14 בפברואר 2017). "Fleex o cómo aprender inglés viendo Netflix". Genbeta (בספרדית). {{cite web}}:  (עזרה)
↑  רפאל קאהאן, כך תלמדו אנגלית מפרנק אנדרווד, באתר כלכליסט, 6 בספטמבר 2016
↑  Dillet, Romain (2 בספטמבר 2016). "Fleex now lets you learn English by streaming Netflix shows". {{cite web}}:  (עזרה)
↑  "Fleex acquired by Reverso".
↑  "Dictionary app Reverso learns new tricks". TechCrunch. 8 באפריל 2018. {{cite web}}:  (עזרה)
↑  "Translation App Reverso Releases Version 6.0 with New Language Learning Tools". TechWorm. 22 במאי 2017. {{cite web}}:  (עזרה)
↑  "Language translation app by Reverso hits 6.0". App Developer Magazine. 24 באפריל 2017. {{cite web}}:  (עזרה)
↑  Hughes, Matthew (9 ביוני 2017). "Reverso helps you avoid sounding like a robot dork in a foreign language". {{cite web}}:  (עזרה)
↑  ExtensionReverso Translate in Context – Chrome extension; Reverso Translate in Context – Firefox add-on
↑  עמוד המילון השיתופי באתר החברה
קתרין סורלנד

| --- | --- |
אין תמונה חופשית
 לידה:  25 במרץ 1980 (בת 44) סולה, רוגלנד, נורווגיה 
 מדינה:  נורווגיה 
 
קתרין סורלנד (בנורווגית: Kathrine Sørland; נולדה ב-25 במרץ 1980) היא דוגמנית ומגישת טלוויזיה נורווגית.
ביוגרפיה

סורלנד נולדה בסטוונגר, נורווגיה.
בשנת 2001 נבחרה למיס נורווגיה. בשנת 2002 השתתפה בתחרות מיס עולם שנערכה בלונדון והייתה אחת הפייבורטיות של הקהל לזכייה, נבחרה לסגנית השלישית.
בתחרות מיס תבל 2004 היא נבחרה לייצג את מדינתה בפעם השנייה ועלתה לשלב 15 המועמדות הסופיות.
היא הנחתה מספר תוכניות טלוויזיה בטלוויזיה הנורווגית ובין היתר בשנת 2006 הנחתה את העונה הראשונה של התוכנית "הטופ מודל הבאה של נורווגיה", "כוכבים שרים"- תוכנית מציאות למפורסמים בנורווגיה המתחרים בשירה ואקסטרים מייקאובר.
כשחקנית היא הופיעה בשלושה סרטים וביניהם בסרט "יוהאן: הילד המשוטט" לצד קריס קריסטופרסון ובמיני סדרה לטלוויזיה.
קשיים בהנקה

פיטמת סיליקון שמסייעת במקרים של קשיים בהנקה
קשיי הנקה הן בעיות המתעוררות בתהליך ההנקה.. על אף שתהליך ההנקה נתפס כטבעי ופשוט, זה אינו תמיד המצב. לתינוקות יש רפלקס יניקה מולד המאפשר להם לינוק ולבלוע חלב ואף על פי שחלב אם הוא מקור ההזנה הטוב ביותר, אין זה מספיק להבטחת הנקה טובה ויעילה, ובנסיבות מסוימות עשויה ההנקה להיות קשה עד בלתי אפשרית. הקשיים צצים גם בהקשר של ההנקה עצמה (כואבת, לא מספיק ארוכה, מלווה בבעיות אחרות) או בתוצאות של ההנקה (התינוק לא גדל מספיק, או לא מקבל את הערכים התזונתיים הדרושים לו).
ההנקה בעולם המערבי

עם התפתחות של תרכובת מזון לתינוקות (תמ"ל) באיכות גבוהה יותר, יכלו אמהות לבחור האם להניק או לא. בתחילת המאה ה-20 התרחשה בארצות הברית ירידה ניכרת במספר הנשים שהניקו את ילדיהן. בשנות החמישים רק כעשרים אחוז מהנשים הניקו את ילדיהן. יצרניות התמ"ל שיווקו את מוצריהם באופן מאוד אגרסיבי ונשים בחרו להאכיל את ילדיהם מבקבוק. במחצית השנייה של המאה העשרים, עם התפתחות של קבוצות כמו ליגת לה לצ'ה (הפועלות לעודד נשים להניק) חזרו נשים להניק את ילדיהן. בשנת 1998 64% מהנשים הניקו כאשר יצאו מבית החולים, 29% עוד הניקו בתום ששת החודשים הראשונים, ו-16% לאחר שנה שלמה. ב-2013 הוציאה סוכנות ה-CDC מסמך הנקרא "אנשים בריאים ב-2020", שמטרתו הגדלת מספר הנשים המניקות כדרך הטובה ביותר לקדם בריאות של תינוקות. המטרה הייתה להגיע ל-82% תינוקות יונקים כאשר לאחר שישה חודשים יעמוד שיעור היונקים על 60%.
קשיים המתרחשים בתחילת תהליך ההנקה

כמעט כל היולדות נתקלות בהתחלה בקשיים בהנקה. קשיים אלה נובעים משלל סיבות. בימים הראשונים מקשה מצבה הבריאותי של היולדת על התהליך. לאחר תהליך הלידה, שהוא טראומתי, מתחיל גוף היולדת לייצר קולוסטרום בכמות קטנה.
קשיים המתרחשים בתחילת תהליך ההנקה > מצב גופני

פעמים רבות יולדות תשושות וכאובות מיד לאחר הלידה (גם בלידות קלות יחסית) וסובלות מדימומים והתכווצויות. תהליכים האלה (הלידה עצמה, קרעים, דימומים, התכווצויות, ועוד תופעות המתרחשות בשלב הראשון של משכב הלידה) משחררים כמות מאוד גדולה של הורמונים שגורמים פעמים רבות לדיכדוך, בלבול, דיכאון ועוד. במצב ירוד זה צריכה היולדת להיות זמינה להנקה בכל עת, דבר שמונע שינה רצופה הנחוצה להחלמת הגוף.
קשיים המתרחשים בתחילת תהליך ההנקה > קשיים טכניים

ישנם מספר קשיים טכניים בהם עלולה האם להיתקל:
השד אינו רגיל למאמץ.
כמות הקולסטרום שיש בשד לא מספיקה.
האם לא יודעת איך להניק
תינוק שלא יודע איך לינוק, ונאחז בשד בצורה לא תקינה.
לשון קשורה שמונעת מהתינוק לינוק כמו שצריך.
הנקה מעודדת את התכווצות הרחם, מה שעלול לגרום לכאבים חזקים (בעיקר בלידות חוזרות)